2024 di Malaysia

Rencana ini menyenaraikan tokoh-tokoh dan peristiwa penting dalam **hal ehwal awam Malaysia semasa tahun 2024**, bersama-sama dengan kelahiran dan kematian tokoh terkenal Malaysia.

## Perjawatan

### Peringkat Persekutuan
* Yang di-Pertuan Agong: 
** Sultan Abdullah Ri'ayatuddin Al-Mustafa Billah Shah, Pahang (sehingga 30 Januari 2024)
** Sultan Ibrahim, Johor (dari 31 Januari 2024)

* Raja Permaisuri Agong: 
** Tunku Azizah Aminah Maimunah Iskandariah, Pahang (sehingga 30 Januari 2024)
** Raja Zarith Sofiah, Johor (dari 31 Januari 2024)

* Timbalan Yang di-Pertuan Agong: 
** Sultan Nazrin Muizzuddin Shah, Perak
* Perdana Menteri: 
** Anwar Ibrahim
* Timbalan Perdana Menteri:
** Ahmad Zahid Hamidi
** Fadillah Yusof

### Peringkat Negeri
* :
** Sultan: Sultan Ibrahim (sehingga 31 Januari 2024)
** Tunku Mahkota Ismail (Pemangku Sultan dari 31 Januari 2024)
** Menteri Besar: Onn Hafiz Ghazi
* :
** Sultan: Sultan Sallehuddin
** Menteri Besar: Muhammad Sanusi Md Nor
* :
** Sultan: Sultan Muhammad V
** Menteri Besar: Mohd Nassuruddin Daud 
* :
** Raja: Tuanku Syed Sirajuddin Jamalullail
** Menteri Besar: Mohd Shukri Ramli
* :
** Sultan: Sultan Nazrin Muizzuddin Shah
** Menteri Besar: Saarani Mohamad
* :
** Pemangku Raja: Tengku Hassanal Ibrahim Alam Shah
** Menteri Besar: Wan Rosdy Wan Ismail
* :
** Sultan: Sultan Sharafuddin Idris Shah
** Menteri Besar: Amirudin Shari
* :
** Sultan: Sultan Mizan Zainal Abidin
** Menteri Besar: Ahmad Samsuri Mokhtar
* :
** Yang di-Pertuan Besar: Tuanku Muhriz
**Pembesar utama luak
***Sungai Ujong: Mubarak Dohak
***Rembau: Muhamad Sharip Othman
***Johol: Muhammad Abdullah
***Jelebu: Maarof Mat Rashad
***Tampin: Tunku Syed Razman
** Menteri Besar: Aminuddin Harun
* :
** Yang di-Pertua Negeri: Tun Ahmad Fuzi Abdul Razak
** Ketua Menteri: Chow Kon Yeow
* :
** Yang di-Pertua Negeri: Tun Mohd Ali Mohd Rustam
** Ketua Menteri: Ab Rauf Yusoh 
* :
** Yang di-Pertua Negeri: Tun Abdul Taib Mahmud (sehingga 26 Januari 2024)
** Wan Junaidi Tuanku Jaafar (dari 26 Januari 2024)
** Premier: Abang Johari Abang Openg
* :
** Yang di-Pertua Negeri: Tun Juhar Mahiruddin
** Ketua Menteri: Hajiji Noor

## Peristiwa

### Januari
* 1 Januari: 
** Bendera Sarawak bertukar nama kepada Ibu Pertiwi.
** Karya sasterawan Melayu, Zainal Abidin Ahmad atau Za'ba memasuki domain awam selepas tempoh hak ciptanya luput.
* 2 Januari - Pangkalan data sosioekonomi pusat kebangsaan, Pangkalan Data Utama (PADU) dirasmikan oleh Perdana Menteri Anwar Ibrahim.
* 3 Januari - Tiga rang undang-undang di Dewan Undangan Negeri Sabah bagi kerajaan negeri mengambil alih kuasa kawal selia bekalan elektrik dan tenaga boleh diperbaharui daripada Persekutuan, iaitu RUU Suruhanjaya Tenaga Sabah (Pindaan) 2024, RUU Bekalan Elektrik 2024 dan RUU Tenaga Boleh Baharu 2024 diluluskan.
* 5 Januari - Program *34 Je - Kita Suka* mula bersiaran serentak di kesemua 34 saluran radio RTM termasuk siaran negeri dan daerah. Bersiaran setiap Jumaat hingga Ahad dari jam 3.40 hingga 4.14 petang. Pelancaran *34 Je - Kita Suka* di Wisma Radio Angkasapuri Kota Media, Kuala Lumpur.
* 8 Januari - 8TV meraikan ulang tahunnya yang ke-20.
*8 Januari - ERA Sabah dan ERA Sarawak telah rasmi memulakan siarannya dari Astro Bukit Jalil, Kuala Lumpur.
* 10 Januari:
** Merdeka 118, menara tertinggi di Malaysia dirasmikan oleh Yang di-Pertuan Agong.
** Kediaman Ahli Parlimen Beruas, Ngeh Koo Ham dibom dengan bom petrol. Kejadian pada jam 2.50 pagi tersebut, menyebabkan kebakaran yang memusnahkan salah sebuah kereta Koo Ham.
* 11 Januari - Malaysia dan Singapura memeterai memorandum pesefahaman Zon Ekonomi Khas Johor-Singapura (JS-SEZ).
* 17 Januari:
** *Nasi Lemak Kopi O* kembali bersiaran di TV9 setelah dihentikan pada 4 Mac 2018 dan kini bersiaran setiap Rabu hingga Jumaat jam 10.30 pagi selama sejam.
** Yang di-Pertuan Agong dan Raja Permaisuri Agong menjadi penyampai berita di TV3 menerusi segmen Buletin Diraja.
** Pengarah dan penerbit filem *[[Mentega Terbang]]*, Khairi Anwar Jailani dan Tan Meng Kheng, didakwa di Mahkamah Majistret atas tuduhan melukakan perasaan agama orang lain berdasarkan Kanun Keseksaan. Mereka mengaku tidak bersalah.
* 19 Januari - Majlis Jamuan Teh Diraja Sempena Tamat Tempoh Pemerintahan Yang di-Pertuan Agong Ke-16 diadakan di Istana Negara.
* 20 Januari - Ahli Parlimen Alor Setar Afnan Hamimi Taib Azamudden dipilih sebagai ketua Pemuda Perikatan Nasional (PN) baharu bagi menggantikan Ahmad Fadhli Shaari.
* 25 Januari:
** **Thaipusam**
* 26 Januari - Wan Junaidi Tuanku Jaafar dilantik sebagai Yang di-Pertua Negeri Sarawak menggantikan Taib Mahmud.
* 26-27Januari - Muzik Video *Sayap* nyanyian Elly Mazlein disiarkan menerusi saluran sementara (pop-up) dalam Astro. Penyanyi tersebut merupakan artis pertama naungan Rocketfuel Entertainment yang berjaya memecahkan rekod 'Pelancaran Muzik Video Tanpa Henti Terpanjang di saluran TV Sementara (Pop-Up)' dalam Buku Rekod Malaysia (MBOR).
* 29 Januari - Bekas Menteri Kewangan, Daim Zainuddin didakwa di Mahkamah Sesyen Kuala Lumpur atas pertuduhan gagal mengisytihar harta.
* 30 Januari - Al-Sultan Abdullah menamatkan pemerintahan sebagai Yang di-Pertuan Agong ke-16.
* 31 Januari - Sultan Ibrahim mengangkat sumpah sebagai Yang di-Pertuan Agong ke-17.

### Februari
* 1 Februari:
** Ulang tahun ke-50 Wilayah Persekutuan Kuala Lumpur.
** Ulang tahun ke-50 Jabatan Agama Islam Wilayah Persekutuan (JAWI).
* 2 Februari - Lembaga Pengampunan mengeluarkan kenyataan untuk mengumumkan keputusannya memberikan pengampunan sebahagian kepada bekas Perdana Menteri Najib Razak yang telah dipenjarakan di Penjara Kajang sejak 23 Ogos 2022, mengurangkan separuh tempoh penjaranya daripada 12 kepada 6 tahun dan mengurangkan jumlah denda daripada RM 210,000,000 hingga RM 50,000,000. Berikutan pengampunan itu, Najib dijangka dibebaskan dari penjara pada 23 Ogos 2028. Bagaimanapun, jika denda itu tidak dibayar, setahun akan ditambah kepada hukuman penjara baharunya.
* 9 Februari - Mahkamah Persekutuan mengiystiharkan 16 daripada 18 peruntukan dalam Enakmen Kanun Jenayah Syariah (I) Kelantan 2019 terbatal dan tidak sah. Keputusan ini dibuat selepas mahkamah membenarkan petisyen yang dikemukakan oleh peguam, Elin Zurina Abdul Rashid dan anaknya, Yasmin Nastasha Abdul Rahman bagi mencabar undang-undang jenayah syariah negeri itu.
* 10-11 Februari - **Tahun Baru Cina (Tahun Naga)**
* 13 Februari - Pesawat model BK160 Gabriel (nombor pendaftaran I-POOC) terhempas di Kampung Tok Muda, Kapar, Klang, Selangor. Tragedi tersebut mengorbankan Daniel Yee Hsiang Khoon (30 tahun) dan Roshaan Singh Raina (42 tahun).
* 19 Februari - Pelancong lemas di pantai buruk kuala terengganu.
* 20 Februari - Cuti umum Ulang Tahun Pengisytiharan Kemerdekaan Persekutuan Tanah Melayu kali pertama buat negeri Melaka.
* 27 Februari - Himpunan bersih 2024 reformasi 100 peratus.

### Mac
* 1 Mac - Sabitan hukuman merogol pembantu rumah warga Indonesia terhadap bekas Ahli Dewan Undangan Negeri (ADUN) Tronoh, Perak, Paul Yong telah dikekalkan oleh Mahkamah Rayuan.
* 2 Mac - Pesilat Terengganu, Wan Muhammad Haikal Wan Hussin meninggal dunia kira-kira jam 1.20 pagi ketika mendapatkan rawatan di Hospital Tuanku Ja’afar Seremban (HTJS) selepas rebah ketika menyertai Kejohanan Silat Pra-Sukma Negeri Sembilan 2024 di Sikamat.
* 6 Mac:
** Bekas Pengerusi Felda, Tan Sri Mohd. Isa Abdul Samad dilepaskan dan dibebaskan daripada sembilan tuduhan rasuah membabitkan pembelian Merdeka Palace Hotel & Suites di Kuching, Sarawak pada tahun 2014.
** Dua pengunjung cedera dipercayai terjatuh daripada permainan “sotong ride” di sebuah pesta ria di Kompleks Sukan Likas di Kota Kinabalu.
* 7 Mac - Menteri Pembangunan dan Kerajaan Tempatan, Nga Kor Ming menerima nota ugutan di depan rumah keluarganya di Ayer Tawar, Manjung.
* 8 Mac - Ulang tahun ke-10 kehilangan Penerbangan 370 Penerbangan Malaysia.
* 9 Mac: 
** Sultan Selangor, Sultan Sharafuddin Idris Shah telah tamat tempoh perkhidmatan sebagai Pengerusi Majlis Kebangsaan Bagi Hal Ehwal Agama Islam Malaysia (MKI).
** Aliff Aziz dan Ruhainies ditangkap berkhalwat di sebuah kondominium mewah di ibu negara.
* 11 Mac - Pasaraya Mydin Manjoi mengalami kerugian kira-kira RM50 juta akibat kebakaran.
* 12 Mac - Seksyen 11 dari Taiping Selatan ke Beruas, Lebuhraya Pesisiran Pantai Barat (WCE) bagi jajaran negeri Perak dibuka kepada pengguna.
* 13 Mac - Sebuah gambar yang menunjukkan toking yang tertera kalimah Allah, tuhan umat Islam di Malaysia pada stoking di KK Super Mart, Bandar Sunway Pyramid, Petaling Jaya tular di media sosial.
* 18 Mac - Setelah 53 hari menerima rawatan di Institut Jantung Negara (IJN), bekas Perdana Menteri, Mahathir Mohamad dibenarkan pulang.
* 19 Mac - Ketua UMNO Bahagian Sungai Besar, Datuk Seri Jamal Md Yunos, gagal dalam permohonannya untuk membatalkan saman fitnah difailkan terhadapnya oleh bekas Menteri Kesihatan Khairy Jamaluddin berhubung satu sidang media ketika Perhimpunan Agung UMNO (PAU) 2022.
* 21 Mac - Pemuda berusia 22 tahun yang membunuh 23 penghuni Darul Quran Ittifaqiyah dalam kejadian pada tahun 2017, kekal dipenjara selama mana diperkenankan Yang di-Pertuan Agong oleh Mahkamah Persekutuan.
* 26 Mac - Lima pengarah rangkaian kedai serbaneka KK Mart serta pembekal, Xin Jian Chang Sdn Bhd didakwa di Mahkamah Sesyen Shah Alam berhubung dengan penjualan stoking tertera kalimah Allah yang mencetuskan kemarahan umat Islam.
* 28 Mac - Pusat beli-belah IOI City Mall di Putrajaya menutup operasinya berikutan masalah gangguan bekalan elektrik.
* 30 Mac: 
** Bumbung bangunan Kolej Matrikulasi Kedah di Changlun, terbakar dipercayai akibat disambar petir.
** Dua pelajar Malaysia terkorban, manakala 3 lagi cedera dalam insiden kemalangan jalan raya di Lake Tekapo, New Zealand.
** Pasar raya KK Super Mart di Sungai Isap, Kuantan, Pahang mengalami kebakaran kecil akibat perbuatan khianat apabila dibaling dengan molotov cocktail.
** Lima penjenayah dipercayai aktif kes samun bersenjata di Putra Heights, ditembak mati dalam serangan berbalas.
* 31 Mac - Syarikat persendirian menurut syer, FGP Ventures didenda RM25,000 oleh Mahkamah Sesyen Jenayah atas kesalahan menawarkan Saham Keutamaan Boleh Tebus Islam (iRPS) secara tidak sah.

### April
* 1 April - Radio Televisyen Malaysia (RTM) meraikan ulang tahun penubuhannya yang ke-78.
* 3 April: 
** Bekas Perdana Menteri Datuk Seri Najib Razak memfailkan permohonan semakan kehakiman di Mahkamah Tinggi, untuk mencabar kewujudan Titah Adendum Yang di-Pertuan Agong ke-16 bagi membolehkan beliau menjalani baki hukuman penjara enam tahun kepada tahanan di rumah.
** Tokoh korporat, Tan Sri Tan Hua Choon tiba di Kompleks Mahkamah Kuala Lumpur dan dijangka berdepan tuduhan berhubung kontrak perolehan syarikat membekal serta menguruskan kenderaan kerajaan.
* 4 April - Mahkamah Tinggi Kuala Lumpur menolak permohonan Pertubuhan Kebajikan Rumah Bonda Kuala Lumpur (Rumah Bonda) untuk mencabar tindakan Jabatan Kebajikan Masyarakat (JKM) Wilayah Persekutuan menutup premisnya.
* 5 April - Ketua Pemuda UMNO, Dr Muhamad Akmal Saleh ditahan di Ibu Pejabat Polis Daerah Kota Kinabalu susulan kes penjualan stoking kalimah Allah di KK Super Mart.
* 14 April – Seorang lelaki cedera parah selepas ditembak di Lapangan Terbang Antarabangsa Kuala Lumpur.
* 19 April - Seorang pelajar sebuah sekolah menengah di Kuala Pilah, Negeri Sembilan rebah sebelum disahkan meninggal dunia ketika menyertai kejohanan merentas desa di sekolahnya pada Jumaat.
* 23 April - Seramai 10 orang maut dalam kejadian helikopter terhempas di stadium TLDM, Manjung, Perak.
* 25 April - Bekas perso­naliti televisyen, Norjuma Habib Mohamed mengaku tidak bersalah di empat Mahkamah Majistret KL atas tiga pertuduhan mencederakan tiga individu dan dua dakwaan melakukan khianat.
* 29 April:
** Kilang cat Kossan di Meru, Kapar, Selangor musnah dijilat api dalam kejadian selepas solat Subuh pada jam 6:30 pagi.
** Ahli Jawatankuasa Penerangan Bersatu Badrul Hisham Shaharin atau Chegu Bard didakwa di Mahkamah Sesyen Kuala Lumpur atas pertuduhan memfitnah dan menghasut untuk merosakkan nama baik Yang di-Pertuan Agong.
* 30 April:
** Menteri Besar Perlis, Mohd Shukri Ramli disiasat selama hampir 8 jam oleh Suruhanjaya Pencegahan Rasuah Malaysia (SPRM) berhubung kes salah guna kuasa.
** Penulis blog, Wan Muhammad Azri Wan Deris atau Papagomo, ditahan polis kerana disyaki mengeluarkan kenyataan mengaibkan Yang di-Pertuan Agong selepas kenyataannya dikesan dalam satu hantaran video berdurasi 2 minit 46 saat yang memaparkan beliau didakwa mempersoalkan tindakan YDPA bertemu pemilik kedai serbaneka KK Super Mart di Istana Negara.

### Mei
* 1 Mei - Pemain bola sepak kebangsaan, Akhyar Rashid cedera dibahagian kepala selepas dipukul dan disamun oleh individu tidak dikenali di Terengganu.
* 2 Mei - Pengasas Rumah Bonda, Siti Bainun Ahd Razali didapati kekal bersalah oleh Mahkamah Tinggi Kuala Lumpur atas dua pertuduhan mengabai dan menganiaya remaja perempuan sindrom Down, Bella.
* 7 Mei – Sebatang pokok tumbang di Jalan Sultan Ismail, Kuala Lumpur, mengorbankan seorang dan mencedarakan dua lagi.
* 11 Mei – Pilihan raya kecil Kuala Kubu Baharu 2024: Pang Sock Tao dari Pakatan Harapan (PH) menang kerusi selepas mengalahkan Khairul Azhari Saut dari Perikatan Nasional (PN), calon bebas Eris Nyau Ke Xin dan Hafizah Zainuddin dari Parti Rakyat Malaysia (PRM) oleh majoriti 3,869 undian dan dengan 57.21% undian.
* 17 Mei - Insiden Serangan Balai Polis Ulu Tiram: 2 Anggota Polis maut manakala seorang cedera parah ditembak oleh lelaki bertopeng jam pukul 4.41 pagi.
* 18 Mei - 2 Lelaki ditahan cuba menceroboh Istana Negara, Jalan Duta menggunakan senjata parang.
* 27 Mei - SPM 2023 : Seramai 11,713 calon mendapat semua 'A' pada hari keputusan SPM.
* 28 Mei - Mohd Ali Rustam dilantik semula sebagai Yang di-Pertua Negeri Melaka untuk penggal kedua.
* 30 Mei - Penyanyi, Cliff Umar mengaku bersalah di Mahkamah Majistret atas pertuduhan memiliki heroin.
* 30-31 Mei - Pesta Kaamatan Peringkat Kebangsaan diadakan di KDCA, Penampang, Sabah. Tema pesta Kaamatan tahun ini ialah 'Kaamatan Melangkaui Keterjaminan Makanan'.
* 31 Mei - Ibu bapa Zayn Rayyan ditahan oleh polis di Puncak Alam, dan ditahan reman sehingga 7 Jun.

### Jun
* 1 Jun - TV3 meraikan ulang tahunnya ke-40.
* 5 Jun - Penceramah bebas, Don Daniyal Don Biyajid direhatkan sebagai pengacara rancangan *Salam Baitullah* di RTM berikutan kenyataannya tentang sejarah hidup Nabi Muhammad.
* 7 Jun - Rumah atas air di Taman Marin Tun Sakaran, Semporna dirobohkan atas faktor keselamatan. 
* 8 Jun - Dua mangsa termasuk kanak-kanak berusia setahun tujuh bulan maut akibat keracunan makanan selepas dikatakan termakan bihun goreng dan telur mata tercemar yang dibeli perkhidmatannya oleh JAIS untuk program amal islami di Sekolah Rendah Agama (SRA) Sungai Cincin.
* 9 Jun - Dua termasuk seorang wanita maut selepas bas ekspres membawa rombongan guru Sekolah Kebangsaan (SK) Jeram, Masjid Tanah, Melaka terbabit kemalangan dengan sebuah treler di Lebuhraya Tun Abdul Razak berhampiran simpang tiga Keratong, Muadzam Shah pada awal pagi Ahad.
* 10 Jun:
** Mahkamah Sesyen menetapkan 15 Julai 2024 untuk mengetahui status representasi dikemuka Pengasas dan Pengerusi Eksekutif Kumpulan KK Supermart & Superstore Datuk Seri Dr KK Chai dan isterinya, untuk menarik balik semua pertuduhan dengan sengaja melukakan perasaan agama orang lain dengan menjual stoking tertera kalimah Allah.
** Kerajaan merasionalisasikan subsidi diesel dengan menarik balik subsidi bahan api di Semenanjung Malaysia, menyebabkan kenaikan harga diesel sebanyak 56%, daripada RM2.15 kepada RM3.35 seliter dan memberi subsidi hanya kepada kumpulan sasaran RM200 sebulan.
* 13 Jun – Kedutaan AS mengumumkan pemulangan $156 juta aset yang dikaitkan dengan skandal 1MDB kepada Malaysia berikutan siasatan oleh Jabatan Keadilan Amerika Syarikat.
* 14 Jun:
** Kebakaran berlaku di sebuah bangunan di taman tema luar Genting Skyworlds di Genting Highlands, Pahang. Tiada kemalangan jiwa dilaporkan dalam kebakaran itu.
** Pelakon China Fan Bingbing tiba di Melaka, membuat kunjungan hormat kepada Ketua Menteri Ab Rauf dan pegawai kerajaan negeri Melaka yang lain, memulakan hari pertamanya sebagai duta 'Visit Melaka 2024' dan memulakan sesi temu dan salam dan lawatan ke pelbagai tapak pelancongan dan warisan Melaka.
* 15 Jun - Dua lelaki, salah seorang daripada mereka terlibat dalam hampir 40 kesalahan, telah terbunuh dalam tembak-menembak dengan polis, di luar pinggir bandar Johor Bahru.
* 18 Jun - Seorang lelaki maut manakala seorang lagi cedera apabila kereta yang mereka naik terlibat dalam kemalangan dengan sebuah bas ekspres di Kilometer (KM) 155.9 Lebuh Raya Utara-Selatan, menghala ke Utara di Seberang Perai, Pulau Pinang.
* 22 Jun - Apple Inc. membuka kedai pertamanya di Malaysia iaitu di The Exchange @ TRX.
* 24 Jun - Pihak berkuasa mengumumkan penahanan lapan orang di empat negeri kerana disyaki mempunyai kaitan dengan Negara Islam dan merancang menentang Yang di-Pertuan Agong Sultan Ibrahim, Perdana Menteri Anwar Ibrahim dan pegawai terkemuka lain.
* 25 Jun - Siti Nurhaliza dilantik sebagai pakar di Pusat Pendidikan Berterusan Universiti Malaya (UMCCed).
* 26 Jun - Dewan Rakyat meluluskan pembubaran Suruhanjaya Penerbangan Malaysia (MAVCOM) menerusi undian belah bahagian Ahli Parlimen. Rang Undang-Undang (RUU) Suruhanjaya Penerbangan Malaysia (Pembubaran) 2024 diluluskan selepas bacaan kali ketiga oleh Menteri Pengangkutan, Anthony Loke.
* 28 Jun - Tiga kru helikopter M81-11 (Agusta A109 LOH) milik Tentera Darat Malaysia (TDM) cedera selepas pesawat itu melakukan pendaratan cemas di Landasan Terbang Kluang, Rejimen 881 Pasukan Udara Tentera Darat, Kem Mahkota Kluang, Johor.
* 30 Jun - Kota Kinabalu dan Penampang di Sabah dilanda banjir selain kejadian tanah runtuh dan pokok tumbang.

### Julai
* 1 Julai - Mahkamah Persekutuan meminda hukuman penjara satu bulan yang dikenakan terhadap Ahli Majlis Kerja Tertinggi (MKT) UMNO, Lokman Noor Adam kerana menghina mahkamah dengan mengugut saksi perbicaraan kes 1Malaysia Development Berhad (1MDB) kepada bon kelakuan baik.
* 3 Julai – Mahkamah Tinggi menolak rayuan bekas Perdana Menteri Najib Razak supaya hukuman penjara atas kesalahan rasuah dijalankan di rumah.
* 4 Julai – Sekurang-kurangnya 39 orang sakit berikutan kebocoran gas di kemudahan kejuruteraan pesawat di Lapangan Terbang Antarabangsa Kuala Lumpur.
* 6 Julai – Pilihan raya kecil Sungai Bakap 2024: Abidin Ismail daripada Perikatan Nasional (PN) memenangi kerusi itu selepas menewaskan Joohari Ariffin daripada Pakatan Harapan (PH) dengan majoriti 4,267 undi dan dengan 58.63% undi.
* 7 Julai - Dua beradik, Muhammad Akil Syauqi Nur Sufian dan adiknya Muhammad Luth dilaporkan kritikal selepas makan keropok yang dipercayai mengandungi racun tikus di Kampung Padang Ubi, Labu Besar, Kulim Kedah, sebelum salah seorang daripada dua beradik tersebut meninggal dunia dua hari kemudian.
* 8 Julai - Bekas vokalis kumpulan Exists, Mamat didenda RM5,000 selepas mengaku bersalah di Mahkamah Johor Bahru, atas dua kesalahan iaitu memasukkan dadah ke dalam badan dan memiliki dadah pada 2019.
* 9 Julai - Suruhanjaya Pencegahan Rasuah Malaysia (SPRM) tiba di pejabat Pembangunan Sumber Manusia Berhad (HRD Corp) di Jalan Beringin bagi mengambil dokumen berkaitan isu kegagalan syarikat kerajaan itu dalam audit yang dibuat bagi membantu siasatan.
* 10 Julai:
**  Bekas Perdana Menteri, Mahathir Mohamad meraikan ulang tahun kelahirannya ke-99.
** Yang di-Pertuan Agong, Sultan Ibrahim Sultan Iskandar, berkenan menerima perutusan rasmi Sultan Brunei Sultan Hassanal Bolkiah ke Istiadat Pertabalan yang akan berlangsung pada 20 Julai.
** Pelajar Universiti Pendidikan Sultan Idris (UPSI) dan jurujual kereta sewa, Nur Farah Kartini Abdullah dilaporkan hilang dan kali terakhir dilihat selepas menghantar kereta sewa kepada seorang pelanggan di Taman Universiti, Tanjung Malim kira-kira jam 8 pagi.
* 12 Julai - Pasangan suami isteri pempengaruh popular, Aliff Teega dan isteri, Aisyah Hijanah direman selama empat hari mengikut Seksyen 23 Suruhanjaya Pencegahan Rasuah Malaysia (SPRM) berhubung kesalahan salah guna kuasa untuk mendapatkan suapan.
* 15 Julai:
** Bekas Perdana Menteri, Mahathir Mohamad dimasukkan ke Institut Jantung Negara (IJN) bagi menerima rawatan kerana batuk.
** Mayat Nur Farah Kartini ditemui di Felda Gedangsa, Hulu Selangor, kira-kira jam 6 petang, dipercayai dibunuh individu yang dikenalinya.
** Raja Permaisuri Agong, Raja Zarith Sofiah berkenan diwasalkan Darjah Kerabat Diraja Yang Amat Dihormati Perak di Istana Negara.
* 16 Julai - Sultan Selangor, Sultan Sharafuddin Idris Shah menjalani prosedur pembedahan katarak mata sebelah kanan.
* 20 Julai - Hari Pertabalan Seri Paduka Baginda Yang di-Pertuan Agong ke-17 di Istana Negara.
* 23 Julai - Kes Bunuh Zulfarhan Osman: Enam bekas penuntut Universiti Pertahanan Nasional Malaysia dijatuhi hukuman gantung sampai mati oleh Mahkamah Rayuan kerana didapati membunuh Pegawai Kadet Laut Zulfarhan Osman Zulkarnain, pada tahun 2017.
* 28 Julai – Malaysia secara rasmi memohon untuk menjadi ahli blok ekonomi dan organisasi geopolitik BRICS.
* 30 Julai: 
** 19 pelajar daripada 900 peserta dalam Kejohanan Akuatik MSSJ 2024, dikejarkan ke hospital selepas mengalami gejala termasuk muntah-muntah, demam serta kulit gatal dipercayai akibat pencemaran air dalam kolam renang dan kolam terjun di Pusat Akuatik MBJB Arena Larkin.
** Seladang diiktiraf sebagai spesies haiwan terancam yang mempunyai kepentingan negara.
** Bekas Perdana Menteri, Tun Dr. Mahathir Mohamad yang dimasukkan ke Institut Jantung Negara (IJN) dua minggu lepas dibenarkan pulang ke rumah.
* 31 Julai:
** Malakat Mall akan ditutup selepas 4 tahun beroperasi.
** Penyanyi, Cliff Umar didenda RM5,500 oleh Mahkamah Majistret Shah Alam atas pertuduhan memiliki dan memberi dadah kepada dirinya sendiri, pada Mei.

### Ogos
* 1 Ogos - Pelancaran rasmi stesen TV, Panorama TV.
* 4 Ogos - Malaysia mengeluarkan amaran perjalanan menggesa rakyatnya tidak melawat United Kingdom kerana rusuhan ganas yang berterusan.
* 5 Ogos - Sepasang suami isteri berusia 36 dan 37 tahun ditahan oleh polis di Chemor, Perak berhubung penemuan cebisan mayat mangsa kes bunuh, Istiqomah Ahmad Rozi.
* 6 Ogos - Warga emas, Mohamed Nor Mohamed Yassin, bersama isteri, Ara Abdul Hamid, dan cucu, Noradriana Nor Hasyim, dibunuh sebelum rumah mereka dibakar dan dalam keadaan rentung, di Kampung Paya Redan, Pagoh, Muar.
* 8 Ogos - Remaja perempuan berusia 14 tahun ditahan kerana menyamar sebagai pegawai perubatan di Hospital Sultan Idris Shah, Serdang, Selangor.
* 10 Ogos: 
** Dua lelaki termasuk seorang warga asing ditahan oleh pihak polis selepas berjaya membongkar stash dadah di sebuah kedai ubat tradisional dan menemui 209.65 kilogram dadah di Taman Desa Petaling, Selangor. 
** Perdana Menteri, Anwar Ibrahim meraikan ulang tahun kelahiran ke-77.
** Mohd Zuki Ali tamat perkhidmatan sebagai Ketua Setiausaha Negara.
* 11 Ogos - Sebuah kapal dinaiki sembilan penumpang termasuk dua tekong karam dalam kejadian kira-kira jam 6.30 pagi selepas dipercayai dilanggar sebuah tongkang pada jarak tujuh batu nautika dari perairan Kuala Kemaman, Terengganu.
* 12 Ogos:
** Polis mengesahkan mayat tanpa kepala dan tangan dijumpai dibuang di dalam tong sampah di dalam longkang yang ditemui pada 31 Disember 2023, dikenal pasti sebagai Istiqomah Ahmad Rozi.
** Tauliah kuliah memberi ceramah dan mengajar di Selangor milik pendakwah Don Daniyal Don Biyajid ditarik balik oleh Majlis Agama Islam Selangor (MAIS).
** Shamsul Azri Abu Bakar dilantik sebagai Ketua Setiausaha Negara baharu.
* 13 Ogos - Penyanyi, Nidza Afham dilaporkan hilang selepas berjoging di Stadium Klang, Selangor, kira-kira jam 11.53 malam.
* 14 Ogos:
** Dua pesawat TUDM diterbangkan ke Pangkalan Udara Al-Maza, Mesir untuk membawa rakyat Palestin yang cedera ke Malaysia bagi menerima rawatan.
** Mayat penyanyi, Nidza Afham ditemui di Jambatan Sungai Klang selepas dilaporkan hilang.
** Suspek utama kes bunuh dan bakar rumah yang menyebabkan kematian ibu bapa serta anak saudaranya di Kampung Paya Redan, Muar berjaya ditahan polis. 
** Dua bank gergasi negara, Maybank dan CIMB Bank dikenakan penalti Monetari Pentadbiran (AMP) melebihi RM 5 juta oleh Bank Negara Malaysia berikutan ketidakpatuhan Akta Perkhidmatan Kewangan 2013 disebabkan oleh gangguan perkhidmatan perbankan berpanjangan.
* 15 Ogos - Datuk Seri Dr. Maimunah Mohd Sharif dilantik sebagai Datuk Bandar Kuala Lumpur.
* 17 Ogos:
** Tujuh orang termasuk empat warga asing ditahan kerana disyaki terlibat dalam aktiviti melombong mata wang Bitcoin dengan mencuri bekalan elektrik di Sepang, Selangor.
** Sukan Malaysia ke-21: Upacara pembukaan SUKMA Sarawak diadakan di Stadium Sarawak. 
** Pilihan raya kecil DUN Nenggiri 2024.
** Petronas Meraikan ulang tahun jubli emasnya ke-50.
* 19 Ogos:
** Penyanyi dan pelakon, Nabila Razali dan ibu, Shamsidah Abd Rahman didenda RM480 oleh Mahkamah Majistret Alor Gajah, atas empat pertuduhan membenarkan dan memandu kereta dengan cukai jalan atau Lesen Kenderaan Motor (LKM) tamat tempoh serta tiada perlindungan insurans. 
** Rangkaian restoran nasi kandar terkenal telah bersetuju untuk membayar RM 221,773.20 kepada Astro susulan melanggar perjanjian langganan penggunaan siaran TV berbayar secara tidak sah.
* 20 Ogos – Bekas Perdana Menteri, Najib Razak menarik balik rayuannya untuk menarik balik hakim daripada mendengar perbicaraan salah guna kuasa dan pengubahan wang haram RM2.27 bilion 1MDB yang sedang berjalan.
* 22 Ogos - Penyanyi dan komposer, Yasin Sulaiman dihukum penjara seumur hidup dan 16 sebatan oleh Mahkamah Tinggi Shah Alam selepas didapati bersalah atas tiga kes dadah yang dihadapinya. 
* 25 Ogos - Kapal Tentera Laut Diraja Malaysia KD *Pendekar* karam di luar pantai Johor selepas melanggar objek bawah air yang tidak dikenali.  Kesemua 39 kelasi di atas kapal diselamatkan.
* 26 Ogos:
** Persatuan Renang Amatur Terengganu memohon maaf atas kesilapan menghantar atlet wanita Islam dalam acara terjun ke kejohanan SUKMA Ke-21 Sarawak tanpa pengetahuan Kerajaan Negeri.
** Universiti Malaya menafikan satu artikel kononnya ditulus oleh pakar geologi universiti terbabit yang mendakwa ada gua kosong besar di bawah tanah Kuala Lumpur.
* 27 Ogos:
** Bekas Perdana Menteri Muhyiddin Yassin didakwa dengan hasutan berikutan ucapan pada 14 Ogos di mana beliau mempersoalkan keputusan Yang di-Pertuan Agong ketika itu Al-Sultan Abdullah untuk tidak melantiknya semula sebagai perdana menteri berikutan pilihan raya umum Malaysia 2022.
** Dewan Bandaraya Kuala Lumpur (DBKL) melaksanakan operasi merobohkan struktur binaan haram yang dibina atas rizab jalan awam di sekitar Kampung Baru.
* 28 Ogos - Mahkamah Jenayah Persekutuan Switzerland mensabitkan dua eksekutif PetroSaudi masing-masing enam dan tujuh tahun penjara kerana menggelapkan lebih AS$1.8 bilion daripada firma pembangunan strategik Malaysia 1Malaysia Development Berhad.
* 28 Ogos - 8 September: Malaysia di Sukan Paralimpik Musim Panas 2024.
* 29 Ogos:
** Bekas Perdana Menteri, Ismail Sabri Yaakob menerima Sijil Gred Ke-8 dan Black Belt Kehormat Taekwondo daripada Persatuan Taekwondo Kukkiwon Malaysia.
** DBKL membatalkan Sambutan Ambang Merdeka 2024 yang dijadualkan berlangsung di Dataran Merdeka sehari kemudian.
* 30 Ogos:
** Polis Terengganu menerima satu laporan berhubung hantaran di media sosial yang didakwa mempersendakan pakaian yang menjadi syariat wanita Muslim.
** Dua individu rentung dalam kebakaran kereta selepas kenderaan dinaiki terbabit dalam kemalangan di Jalan Kepayan, Kota Kinabalu.
** Pemain badminton remaja kebangsaan, Samuel Lee yang tular memukul anjing peliharaannya jenis Husky pada Julai, didenda RM25,000 oleh Mahkamah Sesyen Kajang.
** Pendakwah selebriti, Da’i Syed dijatuhi hukuman penjara 10 tahun dan tiga sebatan oleh Mahkamah Sesyen Shah Alam selepas didapati bersalah atas tuduhan merogol seorang wanita di sebuah kondominium pada tahun 2019.
* 31 Ogos:
** Sambutan Hari Kebangsaan ke-67 diadakan secara besar-besaran di Putrajaya.
** Sambutan Hari Sabah buat julung kali diadakan di Kota Kinabalu.
** Tempoh konsesi Pusat Pemeriksaan Kenderaan Berkomputer (PUSPAKOM) sebagai pengendali pemeriksaan berkala kenderaan motor tamat.

### September
* 1 September - Bekas Ketua Setiausaha Negara, Mohd Zuki Ali dilantik sebagai Pengerusi Kumpulan Wang Simpanan Pekerja (KWSP) yang baharu bagi menggantikan Ahmad Badri Mohd Zahir yang memegang jawatan Pengerusi selama 4 tahun.
* 5 September - 38 penduduk dari Kampung Orang Asli Pasir Intan di Kota Tinggi dipindahkan ke pusat pemindahan sementara dipercayai akibat pencemaran bahan kimia di kampung itu, manakala 27 murid Sekolah Kebangsaan Kampung Maju Jaya di Johor Bahru mengalami gejala pening dan muntah-muntah dipercayai akibat pencemaran bau yang berlaku di Kampung Maju Jaya dan Kampung Tawakal.
* 6 September - Kerajaan Malaysia memperoleh kemenangan dalam kes tuntutan Sulu apabila Mahkamah Agung Belanda memutuskan keputusan itu memihak kepada Malaysia dan menolak sepenuhnya rayuan difailkan oleh Kumpulan Sulu.
* 8 September:
** Kedai Rotiboy di Suria KLCC ditutup selepas 21 tahun beroperasi.
** Penyanyi, Hafiz Suip menjalani hukuman bon berkelakuan baik susulan insiden satu pergaduhan di jalan raya pada 30 Ogos.
* 9 September - Dua pekerja pembinaan warga Bangladesh maut selepas terbenam sedalam 0.3 meter dalam runtuhan tanah dan konkrit pembetung di Tapak Pembinaan Elmina Ridge.
* 11 September - Polis menyelamatkan 402 remaja bawah umur yang disyaki didera secara seksual di rumah kebajikan Islam yang dikaitkan dengan Al-Arqam di Selangor dan Negeri Sembilan.  ira-kira 171 suspek ditahan.
* 12 September - Bekas pembantu penyelidik Perdana Menteri, Anwar Ibrahim, Muhammed Yusoff Rawther didakwa di Mahkamah Majistret Kuala Lumpur atas pertuduhan mengedar dadah jenis kanabis dan dijatuhi hukuman penjara seumur hidup. 
* 13 September - kini – Banjir melanda Kedah, Pulau Pinang, Perlis, Selangor, Sarawak dan Sabah (terhad).
* 16 September - Sambutan Hari Malaysia ke-61 diadakan di Kota Kinabalu, Sabah.
* 19 September – Nasiruddin Mohamad Ali, CEO Global Ikhwan Services and Business, ditahan bersama 18 yang lain sebagai sebahagian daripada siasatan kes penderaan seksual kanak-kanak melibatkan al-Arqam. 
* 23 September - Polis Diraja Malaysia telah membuka sisatan terhadap penularan video memaparkan Jalur Gemilang diturunkan dan diganti dengan bendera Sarawak dan Sabah yang berlaku di luar negara.
* 25 September - Seramai 101 murid dari Sekolah Kebangsaan Chepor, Perak mengalami keracunan makanan.
* 27 September:
** Kerajaan Negeri Sarawak memuktamadkan perjanjian pembelian saham Affin Bank Berhad sekaligus menjadi pemegang saham terbesar dengan pengangan sebanyak 31.25%.
* Pendakwah selebriti, PU Azman telah dijatuhkan hukuman penjara selama 24 tahun serta dua sebatan oleh Mahkamah sesyen Klang selepas didapati bersalah atas dua pertuduhan melakukan amang seksual fizikal terhadap seorang remaja lelaki 17 tahun pada tahun 2022.
* 30 September - Penyanyi, Khadijah Ibrahim cedera selepas kereta pacuan empat roda dinaiki terlibat dalam kemalangan jalan raya semasa dalam perjalanan dari Brunei Darussalam ke Kota Kinabalu sebelum terbabit kemalangan pada jam 5.28 petang berhampiran Taman Kinamas, Jalan Beaufort – Kota Kinabalu.

### Oktober
* 1 Oktober:
** Akta Kawalan Produk Merokok Demi Kesihatan Awam 2024 (Akta 852) mula diazamkan. 
** Sirajuddin Suhaimee dilantik sebagai Ketua Pengarah Jabatan Kemajuan Islam Malaysia (JAKIM) yang baharu.
** Kementerian Perumahan dan Kerajaan Tempatan Malaysia (KPKT) melakar sejarah apabila menerima tiga pengiktirafan daripada The Malaysia Book of Records (MBOR) susulan penganjuran program Hari Cuci Malaysia 2024 yang diadakan buat julung kali di seluruh negara sempena dengan World Cleanup Day.
* 2 Oktober - Mahkamah Persekutuan mengekalkan hukuman mati terhadap tujuh warga Filipina atas kesalahan melancarkan perang terhadap Yang di-Pertuan Agong dalam Pencerobohan Lahad Datu 2013. 
* 3 Oktober - Sebuah keluarga mengalami kerugian sebanyak RM 600,000 susulan kediaman mereka dimasuki sekumpulan penjenayah di Pandamaran, Klang.
* 6 Oktober - Bulan Bahasa Kebangsaan 2024 dilancarkan oleh Perdana Menteri, Anwar Ibrahim.
* 8 Oktober:
** Mahkamah Persekutuan mengekalkan hukuman mati terhadap seorang bekas peguam dan seorang lagi pekerja ladang kerana membunuh jutawan kosmetik, Sosilawati Lawiya dan tiga pembantunya pada tahun 2010. 
** Mahkamah Persekutuan menggantikan hukuman gantung sampai mati kepada penjara 40 tahun dan 12 sebatan terhadap bekas anggota Unit Tindakan Khas, Azilah Hadri yang disabitkan dengan kesalahan membunuh wanita Mongolia, Altantuya Shaariibuu pada tahun 2006.
* 9 Oktober - **Nahas jalan raya UiTM Dungun**: Tiga pelajar Universiti Teknologi MARA (UiTM) Kampus Du­ngun di Jalan Pantai di sini yang baru pulang daripada makan malam maut selepas motosikal yang mereka naiki dirempuh seorang wanita dipercayai menghadapi masalah mental.
* 10 Oktober - **Nahas jalan raya UiTM Dungun**: Seorang wanita pesakit mental yang merempuh dua motosikal sehingga menyebabkan kematian tiga pelajar UiTM Kampus Dungun, Terengganu direman selama empat hari.
* 12 Oktober - Dua lelaki ditahan oleh pihak polis susulan video tular mengenai insiden pergaduhan dalam sebuah bas ekspres di Terminal Bas Larkin.
* 15 Oktober:
** Banjir kilat melanda beberapa kawasan di Lembah Klang.
** Bekas Perdana Menteri, Mahathir Mohamad dikejarkan ke Institut Jantung Negara (IJN) selepas dilaporkan tidak sihat kerana mengalami masalah pernafasan serta batuk akibat jangkitan paru-paru sejak beberapa hari lepas, manakala perbicaraan saman fitnah isu ‘kutty’ oleh Mahathir terhadap Ahmad Zahid Hamidi ditangguhkan.
* 18 Oktober - Belanjawan Malaysia 2025 dibentangkan di Parlimen oleh YAB Datuk Seri Anwar  Ibrahim. 
* 21 Oktober:
** Kesemua operasi berita di bawah rangkaian televisyen Media Prima mula bersiaran di Balai Berita, Bangsar, Kuala Lumpur.
** Sebuah mahkamah di Filipina mensabitkan kesalahan 17 ahli kumpulan Abu Sayyaf, termasuk pengasas Pergerakan Rajah Solaiman Hilarion Del Rosario Santos III, atas penyertaan mereka dalam penculikan Sipadan 2000 dan menjatuhkan hukuman penjara seumur hidup kepada mereka.
* 23 Oktober - Nasiruddin Mohd Ali, CEO GISB Holdings, bersama 22 yang lain termasuk isterinya dan anak Asaari Muhammad, dituduh di Mahkamah Sesyen Selayang kerana menyertai kumpulan jenayah terancang.
* 24 Oktober:
** Sebuah bas yang membawa pelancong Jepun berlanggar dengan sebuah trak di Taiping, Perak membunuh seorang dan mencederakan 12 yang lain.
** Video menunjukkan warga China mengibarkan bendera kebangsaan China semasa perarakan kebudayaan di Menara Condong Teluk Intan tular di media sosial.
* 30 Oktober - Bekas Perdana Menteri, Najib Razak diarah membela diri terhadap empat tuduhan menggunakan kedudukan bagi memperoleh suapan berjumlah RM2.3 bilion dana 1Malaysia Development Berhad (1MDB) dan 21 tuduhan pengubahan wang haram membabitkan jumlah sama.
* 31 Oktober - Sembilan premis makanan membabitkan kedai makan dan restoran di daerah Bachok, Kelantan diarahkan tutup selama 14 hari berikutan tidak mencapai tahap kebersihan ditetapkan hasil pemeriksaan Jabatan Kesihatan Negeri Kelantan (JKNK) melalui pemeriksaan terhadap 58 premis makanan di Bachok.

### November
* 1 November:
** Perlembagaan Pertubuhan Peladang Kebangsaan (NAFAS) telah digantung.
** **[[Kontroversi pelaburan Khazanah-FashionValet 2024|Kontroversi pelaburan Khazanah-FashionValet]]**: Vivy Yusof dan suami, Fadzaruddin Shah Anuar mengumumkan akan melepaskan jawatan mereka dalam syarikat FashionValet yang diasaskan oleh mereka berikutan isu melibatkan penjualan saham Permodalan Nasional Berhad (PNB) dan Khazanah Nasional yang membabitkan platform e-dagang fesyen itu.
* 2 November - Seorang remaja lelaki, Mohamad Nur Asymawi Jasmadi, yang berusia 18 tahun, maut dengan tangan kirinya melecur akibat terkena renjatan elektrik ketika mengecas telefon bimbitnya di soket bas ekspres dalam kejadian di Terminal bas Penang Sentral padajam 6 petang.
* 4 November:
** **Kontroversi pelaburan Khazanah-FashionValet**: SPRM hari ini menyerbu pejabat FashionValet, susulan kerugian pelaburan dana Khazanah dan PNB bernilai RM43.9 juta.
** Seorang penyanyi wanita tersohor Kelantan dan lima individu yang ditangkap bersama 6,000 biji pil kuda di sebuah hotel di Golok, Thailand pada Jumaat ditahan reman selama 84 hari atau hampir tiga bulan.
** Seorang penyanyi wanita tersohor Kelantan bersama lima individu yang ditangkap bersama 6,000 biji pil kuda di sebuah hotel di Sungai Golok, Thailand pada Jumaat dibawa ke Mahkamah Wilayah Narathiwat untuk prosiding reman.
* 6 November:
** Dua kilang papan dan besi musnah dalam kebakaran di Jalan Welfare, Kampung Baru Cina, Sungai Buloh pada jam 6:36 pagi.
** **Kontroversi pelaburan Khazanah-FashionValet**: Suruhanjaya Pencegahan Rasuah Malaysia (SPRM) membekukan beberapa akaun bank persendirian dan syarikat milik suami isteri pengasas platform e-dagang Fashion Valet bernilai kira-kira RM1.1 juta.
** **Kontroversi pelaburan Khazanah-FashionValet**: SPRM merazia 11 beg tangan dan seutas jam tangan mewah dengan anggaran keseluruhan berjumlah RM200,000 selepas membongkar kediaman pasangan pengasas platform e-dagang, FashionValet, Vivy dan Fadzaruddin Shah.
* 8 November:
** Kumpulan Pertama Pasukan Batalion Malaysia (MALBAT) 850-11 melibatkan enam pegawai dan 200 anggota Angkatan Tentera Malaysia (ATM) serta Angkatan Bersenjata Diraja Brunei (ABDB) selamat tiba di tanah air.
** **Kes buli UPNM**: Pelajar senior UPNM, Amirul Iskandar Norhanizan mengaku tidak bersalah di Mahkamah Sesyen KL atas pertuduhan sengaja menyebabkan kecederaan terhadap pegawai kadet junior universiti itu dengan menggunakan seterika wap panas pada 21 Oktober.
** **Kontroversi pelaburan Khazanah-FashionValet**: Pengasas platform e-dagang, FashionValet, Vivy Yusof dan suaminya, Fadzaruddin Shah Anuar meninggalkan ibu pejabat Suruhanjaya Pencegahan Rasuah Malaysia (SPRM) di Putrajaya selepas lima jam dirakam keterangan.
* 9 November - Sultan Perak, Sultan Nazrin Shah berkenan memeriksa kawalan kehormatan sempena Istiadat Ulang Tahun Hari Keputeraan baginda ke-68 di Istana Iskandariah.
* 10 November - Seorang remaja perempuan berusia 15 tahun ditemukan maut selepas terjatuh dari biliknya di tingkat 16 sebuah kondominium di Farlim, George Town, Pulau Pinang pada jam 11:45 malam.
* 11 November:
** **Kes buli UPNM**: Polis merakam keterangan sembilan individu berhubung kes buli melibatkan pelajar Universiti Pertahanan Nasional Malaysia (UPNM) sehingga retak tulang rusuk serta tulang belakang akibat dipijak senior pada 21 Oktober.
** Syarikat pengeluaran air minuman, Bubblebee didenda keseluruhan RM17,500 oleh Mahkamah Majistret atas tujuh pertuduhan termasuk tunggakan caruman Pertubuhan Keselamatan Sosial (PERKESO).
** Pegawai polis, Inspektor Sheila Sharon Steven Kumar dilepas dan dibebaskan oleh Mahkamah Majistret atas pertuduhan menghina kesopanan seorang lelaki tahun lepas.
* 19 November - Seorang ibu maut manakala anak lelakinya berusia 11 tahun cedera parah selepas dirempuh keretapi semasa sedang melintas landasan keretapi di hadapan Kampung Petagas, Putatan, Sabah.
* 20 November:
** Mahkamah Sesyen Kuala Lumpur melepas dan membebaskan bekas Menteri Kewangan, Allahyarham Tun Daim Zainuddin, daripada tuduhan gagal mematuhi notis dengan tidak mengisytiharkan harta.
** Dua wanita hamil antara empat maut selepas kereta yang mereka naiki terbabas berhampiran pusat beli-belah IOI City Mall.
* 22 November - Kesemua siaran rangkaian televisyen Media Prima telah rasmi bersiaran sepenuhnya dari Balai Berita, Bangsar, Kuala Lumpur. 
* 27 November – Mahkamah Tinggi Kuala Lumpur melepaskan kes pecah amanah jenayah terhadap bekas perdana menteri Najib Razak berhubung skandal 1MDB, memetik kelewatan prosedur. Bagaimanapun, mahkamah juga membenarkan pemfailan enam kes tambahan terhadap Najib dan setiausaha perbendaharaannya Mohd Irwan Serigar bin Abdullah kerana menyalahgunakan 6.6 bilion ringgit ($1.5 bilion) dana awam yang diperuntukkan untuk pembayaran penyelesaian 1MDB kepada Syarikat Pelaburan Petroleum Antarabangsa Emiriah Arab Bersatu.
* 30 November – Sekurang-kurangnya empat orang terbunuh dan 122,000 yang lain kehilangan tempat tinggal berikutan banjir beberapa hari di sembilan negeri akibat hujan lebat.

### Disember
* 1 Disember - Perdana Menteri, Anwar Ibrahim mengumumkan peruntukan tambahan segera untuk disalurkan kepada Kelantan dan Terengganu, masing-masing RM25 juta, susulan keadaan banjir yang serius di kedua-dua negeri tersebut.
* 3 Disember:
** Suami kepada bekas pelakon dan model, Zahnita Wilson telah ditahan oleh polis bagi membantu siasatan selepas Zahnita mendedahkan dirinya menjadi mangsa keganasan rumah tangga.
** Persidangan Dewan Rakyat meluluskan Rang Undang-Undang (RUU) Perbekalan (Belanjawan) 2025 selepas mendapat sokongan majoriti Ahli Parlimen melalui undian suara.
* 4 Disember - Hamidin Mohd Amin mengumumkan perletakkan jawatan sebagai Presiden Persatuan Bolasepak Malaysia (FAM) dan tidak akan pertahankan jawatannya di Kongres FAM pada tahun depan.
* 5 Disember - Pengasas FashionValet, Vivy Yusof dan suami, Fadzaruddin Shah Anuar didakwa di Mahkamah Sesyen Kuala Lumpur mengikut Seksyen 409 Kanun Keseksaan atas dakwaan pecah amanah jenayah membabitkan RM8 juta, yang kononnya telah dipindahkan daripada akaun bank FashionValet kepada 30 Maple Sdn Bhd tanpa kelulusan lembaga pengarah syarikat itu.
* 6 Disember - Mahkamah Majistret Klang telah menjatuhi hukuman penjara 14 bulan kepada pendakwah selebriti, PU Azman kerana melakukan kelucahan melampau terhadap remaja lelaki pada tahun 2022.
* 8 Disember - Putrajaya dilanda banjir kilat, menyebabkan 20 kenderaan tenggelam.
* 9 Disember - Seorang peniaga dihukum penjara 10 tahun kerana menyebabkan kecederaan parah terhadap bekas isteri ketiganya, Jahidah Nordin sehingga koma.
* 12 Disember - Ahmad Muhaimin dan Minbappe, dua pemain elektronik sukan Malaysia berjaya menjulang Piala Dunia FIFAe buat pertama kali selepas menewaskan Indonesia di pentas akhir.
* 19 Disember - Rosmah Mansor dilepas dan dibebas daripada 12 tuduhan pengubahan wang haram melibatkan lebih RM7 juta, dan lima tuduhan gagal mengisytiharkan pendapatannya kepada Lembaga Hasil Dalam Negeri (LHDN) oleh Mahkamah Tinggi Kuala Lumpur.
* 20 Disember:
** Pelawak dan pelakon, Along Cham didakwa di Mahkamah Sesyen Sepang atas pertuduhan memiliki dadah disyaki ganja yang ditemui di kediamannya di Cyberjaya.
** Kerajaan bersetuju untuk memulakan semula pencarian pesawat Penerbangan 370 Penerbangan Malaysia.
* 23 Disember
** Mahkamah Tinggi Kuala Lumpur menolak saman fitnah difailkan oleh Ahli Parlimen Segambut, Hannah Yeoh, terhadap bekas Ketua Polis Negara, Musa Hassan, berhubung kenyataan pada satu forum di Universiti Teknologi MARA (UiTM) pada tahun 2020.
** **Nahas jalan raya Ayer Keroh**: Tujuh dilaporkan maut manakala 33 yang lain cedera dalam kemalangan membabitkan sebuah bas, dua buah lori dan dua buah kereta di kilometer 204 Lebuhraya Utara Selatan arah utara dari Ayer Keroh menghala ke Simpang Ampat, Melaka.
* 25 Disember - **Nahas jalan raya Ayer Keroh**: Polis telah merakam keterangan pemandu lori yang terlibat dengan nahas ngeri yang mengorbankan tujuh individu di kilometer 204 Lebuhraya Utara Selatan arah utara.
* 27 Disember - Ketua Polis Negara Razarudin Husain memfailkan saman terhadap blogger, Wan Muhammad Azri Wan Deris atau lebih dikenali sebagai Papagomo. Saman berkenaan difailkan berhubung kenyataan Papagomo yang melabelkan Razarudin sebagai pelacur banduan terhormat dan penjilat kepada Perdana Menteri Anwar brahim.
* 31 Disember:
** Sejak November 2024, Jabatan Pengangkutan Jalan (JPJ) telah mengeluarkan 134,718 notis kesalahan dalam operasi khas motosikal di seluruh negara. Kesalahan tertinggi melibatkan tiada lesen memandu (38,754 kesalahan), cukai jalan tamat tempoh (28,897), dan tiada insurans (26,095). Selain itu, 3,668 motosikal telah disita dan 561 penunggang disaring, dengan 66 didapati positif dadah. JPJ juga memberi amaran kepada ibu bapa yang membenarkan anak bawah umur menunggang motosikal tanpa lesen, dengan denda atau penjara sebagai hukuman.
** Dalam operasi khas sempena Tahun Baharu di Johor, lebih 80 pendatang asing tanpa izin (PATI) ditahan. Beberapa individu cuba melarikan diri dengan bersembunyi dalam lokar dan memanjat bumbung setinggi enam meter untuk mengelak ditahan oleh pegawai penguat kuasa Jabatan Imigresen Johor.
** Agensi Penguatkuasaan Maritim Malaysia (Maritim Malaysia) Selangor telah menahan sebuah kapal kargo yang berlabuh tanpa kebenaran kira-kira 26 batu nautika barat daya Sekinchan. Penahanan tersebut dilakukan semasa operasi bersepadu Op Ehsan dan Op Tiris. Kapal itu dalam perjalanan dari Singapura menuju ke India dengan 22 kru lelaki warga China, dan nakhoda kapal gagal mengemukakan dokumen kebenaran bersauh. Kapal tersebut ditahan di bawah Seksyen 491B(1)(l) Ordinan Perkapalan Saudagar 1952, dan dua kru kapal telah dibawa ke Ibu Pejabat Maritim Selangor untuk siasatan lanjut. Maritim Malaysia menasihatkan pengusaha perkapalan untuk mematuhi peraturan dan memohon kebenaran bersauh daripada Jabatan Laut Malaysia sebelum melabuhkan sauh di perairan Malaysia.

## Peristiwa yang dijadualkan
* Pertabalan Yang di-Pertuan Agong ke-17
* Pemilihan kepimpinan Parti Pribumi Bersatu Malaysia 2024

## Hari Kebangsaan
### Tema utama
**Malaysia Madani: Jiwa Merdeka**

## Kematian

### Januari
* 5 Januari - Hamdan Ramli - anggota kumpulan Senario dan kumpulan Aku Kaya
* 13 Januari - Abdullah C.D - ahli Parti Komunis Malaya
* 17 Januari - Pheno Menon - kartunis
* 20 Januari - Devaki Krishnan - ahli politik
* 21 Januari - Khairil Anwar ZM Rashidi - suami kepada pelakon Allahyarham Azean Irdawaty
* 23 Januari - Harun Omar - pelakon

### Februari
* 4 Februari - Jamalludin Zakaria - pelakon alih suara
* 6 Februari - Khalid Ali - bekas pemain bola sepak
* 7 Februari - Moey Kok Hong - bekas pemain bola sepak kebangsaan
* 8 Februari - Azraai Khor Abdullah - jurulatih bola sepak
* 12 Februari - Zainal Othman - sinematografi
* 18 Februari - Zakaria Kasa - ahli akademik
* 21 Februari - Abdul Taib Mahmud - Yang di-Pertua Negeri Sarawak ke-7 dan Ketua Menteri Sarawak ke-4
* 21 Februari - Arman Yadi - pelakon veteran
* 29 Februari - Surina Shukri - bekas CEO Perbadanan Ekonomi Digital Malaysia

### Mac
* 3 Mac - Wan Muhammad Haikal Wan Hussin - Atlet silat Sukma Terengganu
* 8 Mac - Tarmizi Mokhtar (Miji) - drummer kumpulan Cromok
* 21 Mac - Lee Kee Hiong - ahli politik
* 29 Mac - Ahmad Rejal Arbee - bekas wartawan dan pengamal media

### April
* 3 April - Jaafar Onn - pelakon
* 4 April - Mohd Rosli Saludin - tokoh sejarah Malaysia
* 11 April - Firdaus Abdullah - penulis, penyajak
* 13 April - Dollah Cantek - pengacara, pelakon
* 17 April - Joseph Kurup - ahli politik
* 19 April - Zaidi Johari - Setiausaha Kerajaan Negeri Melaka
* 20 April - Mohammed Hanif Omar - bekas Ketua Polis Negara ke-4
* 27 April - Ismail Ahmad HPA - Pengasas Herba Penawar Al-Wahida
* 28 April - Nik Faizah Mustapha - mantan Pesuruhjaya Persatuan Pandu Puteri

### Mei
* 6 Mei - Hail Amir - penyanyi
* 9 Mei - A. Halim - penyanyi pop yeh yeh
* 10 Mei - Mutang Tagal - Yang di-Pertua Dewan Negara ke-20 dan Bekas Ahli Parlimen Bukit Mas
* 19 Mei - Rosminah Tahir - aktivis teater
* 22 Mei - Nazrul Azhar Haji Tamrin - anggota kumpulan nasyid Rabbani
* 24 Mei - Nor Zamri Latiff - Ahli Dewan Undangan Negeri (ADUN) Sungai Bakap
* 26 Mei - Nabil Zamanhuri - penyanyi, pelakon, pengacara, peserta Mentor musim pertama

### Jun
* 4 Jun - Pyan Habib - penyair, pelakon
* 8 Jun - Huzz - wartawan
* 8 Jun - Musa Mohamad - ahli politik
* 16 Jun - Ariah Tengku Ahmad - Bekas Timbalan Ketua Menteri wanita pertama Sabah
* 19 Jun - Rasul Dahri - pendakwah
* 25 Jun - Kamal Bakar - pelakon veteran, bapa kepada pelakon Hanis Kamal Bakar
* 29 Jun - Syed Husin Ali - bekas Presiden Parti Rakyat Malaysia
* 29 Jun - Jamilus Md Hussin - bekas Presiden Institut Pengurusan Projek Malaysia

### Julai
* 7 Julai - Mansor Puteh - pelakon, pengarah, pengkritik filem
* 11 Julai - Mohamed Dzaiddin Abdullah - bekas Ketua Hakim Negara Malaysia
* 15 Julai - Abdul Kadir Mohamad - Bekas Ketua Setiausaha Kementerian Luar Negeri (KLN)
* 22 Julai - Alena Omar - isteri kepada Ahli Parlimen Tasik Gelugor, Wan Saiful Wan Jan
* 26 Julai - Michael Chen Wing Sum - ahli politik
* 26 Julai - Siti Zaharah Sulaiman - Mantan Menteri Perpaduan Negara dan Pembangunan Masyarakat, Mantan Ketua Wanita UMNO dan Mantan Ahli Parlimen Paya Besar
* 30 Julai - Nona Asiah - penyanyi veteran
* 30 Julai - Harun Ahmad - komposer

### Ogos
* 2 Ogos - Sharifah Azizah Syed Zain - ahli politik
* 4 Ogos - Jay Jay - penyanyi
* 11 Ogos - Abdul Wahab Hassan - ulama
* 13 Ogos - Mohd Yusof Ahmad - Mufti Negeri Sembilan
* 14 Ogos - Nidza Afham - penyanyi (abang kepada Aufahanie)
* 23 Ogos - M. Rizal - penyanyi
* 27 Ogos - Baharuddin Abu Kassim - arkitek Masjid Negara
* 30 Ogos - Rudiah @ Rodziah Arshad - kakak Sudirman Arshad

### September
* 9 September - Faizah Mohammed Amin - ahli lembaga pengarah Cradle Fund
* 9 September - Raja Petra Kamaruddin - penganalisis politik
* 9 September - Muhamad Mustafa - ahli politik
* 11 September - Elly Ilias - pelumba motosikal
* 17 September - Ahmad Mohd Don - ahli politik
* 18 September - Ooi Eow Jin - pemuzik
* 20 September - Eddin Syazlee Shith - ahli politik

### Oktober
* 15 Oktober – Hiew King Cheu, bekas ahli parlimen Kota Kinabalu dan bekas MLA  Luyang
* 19 Oktober – Vadiveloo Govindasamy, Presiden Dewan Negara ke-10

### November
* 13 November - Daim Zainuddin - bekas Menteri Kewangan Malaysia
* 15 November - Ibrahim Saad - bekas Timbalan Menteri
* 16 November - S. Atan - penggubah lagu
* 22 November - Napie Hamdan - pemain gitar kumpulan Spider
* 24 November - Ahmad Nawab - penyanyi, penggubah lagu dan pemuzik 
* 28 November - Ananda Krishnan - bekas Pengerusi Usaha Tegas Sdn Bhd

### Disember
* 7 Disember - Johan Abdullah - pelakon 
* 8 Disember - Aspalela Abdullah - penyanyi
* 12 Disember - Muhamad Said Jonit - ahli politik 
* 14 Disember - Malek Zabarjad - penyanyi
* 19 Disember - Lan Zailan - pelakon
* 23 Disember - Faizal Ahmad Daud - pelakon, adik kepada Ogy Ahmad Daud & abang kepada Fazlina Ahmad Daud

## Lihat juga
* 2024
* 2023 di Malaysia
* Senarai tahun di Malaysia

## Rujukan